**Zápisnica č. 5**

**z riadneho zasadnutia Akademického senátu**

**Fakulty humanitných a prírodných vied Prešovskej univerzity v Prešove**

**zo dňa 28. 08. 2019**

**1. Prítomní**

Podľa prezenčnej listiny.

**2. Program rokovania**

1. Otvorenie.
2. Kontrola plnenia uznesení.
3. Voľba skrutátorov.
4. Prerokovanie a schválenie Výročnej správy o činnosti FHPV PU v Prešove za rok 2018.
5. Prerokovanie a schválenie rozpočtu FHPV PU pre rok 2019.
6. Prerokovanie a schválenie Organizačného poriadku FHPV PU.
7. Prerokovanie a schválenie vymenovania prodekanov FHPV PU na funkčné obdobie rokov 2019 – 2023.
8. Prerokovanie a schválenie zloženia študijnej a sociálnej komisie a legislatívnej komisie AS FHPV PU.
9. Vyhlásenie doplňujúcich volieb do zamestnaneckej časti AS FHPV PU.
10. Rozličnosti.
11. Záver.

**3. Priebeh zasadnutia**

**K bodu 1 programu rokovania:**

Predseda AS FHPV prof. RNDr. Robert Ištok, PhD. otvoril riadne zasadnutie AS FHPV PU a zároveň upozornil na príchod hostí. V úvode taktiež ospravedlnil členov AS FHPV PU, ktorí sa zasadnutia nemohli zúčastniť: RNDr. Martu Mydlárovú Blaščákovú, PhD., RNDr. Lenku Demkovú, PhD. a Ivanu Tkáčovú. Ďalej zoznámil prítomných s obsahom listu od doc. RNDr. Kvetoslavy Matlovičovej, PhD. z 15. 8. 2019, podľa ktorého sa dňom 19. 8. 2019 vzdáva členstva v Akademickom senáte FHPV PU. Preto navrhol doplniť program zasadnutia o bod 10 v znení Vyhlásenie doplňujúcich volieb do zamestnaneckej časti AS FHPV PU. Zároveň zoznámil prítomných s listom predsedníčky Ekonomickej komisie AS FHPV PU RNDr. Marty Mydlárovej Blaščákovej, PhD., ktorá v ňom navrhla z programu zasadnutia stiahnuť bod 5 v znení Prerokovanie a schválenie Správy o hospodárení FHPV PU v Prešove za rok 2018. Predseda AS FHPV odporúčal prijať uvedené zmeny programu zasadnutia.

V rozprave vystúpil člen Ekonomickej komisie AS FHPV Dr. h. c. doc. PaedDr. Vladimír Šebeň, PhD.

**Hlasovanie o zmenách programu zasadnutia:**

**POČET PRÍTOMNÝCH:** 11 **ZA:** 11 **PROTI:** 0 **ZDRŽALI SA:** 0

**K bodu 2 programu rokovania:**

AS FHPV PU skonštatoval, že všetky uznesenia, prijaté na predchádzajúcich dvoch zasadnutiach AS FHPV PU boli splnené.

**K bodu 3 programu rokovania:**

Podľa Zákona 131/2002 Z. z, o vysokých školách a o zmene a doplnení neskorších predpisov, [§  27, odsek 1, písmeno c akademický senát fakulty schvaľuje návrh dekana na vymenovanie a odvolanie prodekanov § 28, odsek 2 spomínaného zákona stanovuje, že akademický senát fakulty sa v tejto otázke rozhoduje tajným hlasovaním. Predseda AS FHPV PU prof. RNDr. Robert Ištok, PhD. konštatoval, že je nevyhnutné zvoliť k rokovaniu bodu 7. Prerokovanie a schválenie vymenovania prodekanov FHPV PU na funkčné obdobie rokov 2019 – 2023 skrutátorov.](http://znakynaklavesnici.cz/jak-napsat-paragraf/)

Predseda AS FHPV PU prof. RNDr. Robert Ištok, PhD. navrhol za skrutátorov PaedDr. Jaroslava Šoltésa, PhD. a Mgr. Vladislavu Košovú.

Predseda AS FHPV PU dal hlasovať o prijatí návrhu uznesenia č. 1.

**Návrh uznesenia č. 1:**

AS FHPV PU v Prešove schváli za skrutátorov k schváleniu vymenovania prodekanov fakulty PaedDr. Jaroslava Šoltésa, PhD. a Mgr. Vladislavu Košovú.

**POČET PRÍTOMNÝCH:** 11 **ZA:** 11 **PROTI:** 0 **ZDRŽALI SA:** 0

**K bodu 4 programu rokovania:**

Predseda AS FHPV PU prof. RNDr. Robert Ištok, PhD. privítal hostí na zasadnutí AS FHPV PU a to dekanku FHPV PU v Prešove prof. MVDr. Janku Poráčovú, PhD. a prodekanky prof. RNDr. Jarmilu Bernasovskú, PhD. a RNDr. Danielu Gruľovú, PhD., ako aj tajomníka fakulty Mgr. Tomáša Burgera, PhD. Ďalej uviedol, že podľa Zákona 131/2002 Z. z. o vysokých školách a o zmene a doplnení neskorších predpisov, § 27, odsek 1, písmeno g akademický senát fakulty schvaľuje výročnú správu o činnosti. Tento dokument bol zároveň rozoslaný členom AS FHPV elektronickou poštou.

Predseda AS FHPV PU prof. RNDr. Robert Ištok, PhD. odovzdal slovo prof. RNDr. Jarmile Bernasovskej, PhD., ktorá poverila prodekanku RNDr. Danielu Gruľovú, PhD., aby členov AS FHPV PU zoznámila s obsahom Výročnej správy o činnosti FHPV PU za rok 2018.

V rozprave vystúpil:

Ing. Jozef Oboňa, PhD., ktorý poznamenal, že v časti správy, venovanej publikačnej činnosti sa nachádza uvedený neaktuálny názov časopisu.

Predseda AS FHPV PU dal hlasovať o prijatí návrhu uznesenia č. 2.

**Návrh uznesenia č. 2:**

Akademický senát FHPV PU v Prešove na svojom riadnom zasadnutí 28. 08. 2019 schválil s pripomienkami Výročnú správu o činnosti za rok 2018.

**POČET PRÍTOMNÝCH:** 11 **ZA:** 11 **PROTI:** 0 **ZDRŽALI SA:** 0

**K bodu 5 programu rokovania:**

Podľa zákona 131/ 2002 Z. z. o vysokých školách a o zmene a doplnení neskorších predpisov, § 27, odsek 1, písmeno e akademický senát fakulty schvaľuje návrh rozpočtu fakulty, ktorý predkladá dekan. Dokument bol rozoslaný členom AS FHPV elektronickou poštou. Predseda AS FHPV PU prof. RNDr. Robert Ištok, PhD. dal slovo dekanke FHPV PU prof. MVDr. Janke Poráčovej, PhD., ktorá poverila tajomníka fakulty Mgr. Tomáša Burgera, PhD. aby oboznámil prítomných s obsahom dokumentu Rozpočet FHPV PU pre rok 2019.

V rozprave vystúpil Dr. h. c. doc. PaedDr. Vladimír Šebeň, PhD., ktorý navrhol v prípade časového posunu schvaľovania rozpočtu fakulty dodržiavať rozpočtové provizórium.

Predseda AS FHPV PU dal hlasovať o prijatí návrhu uznesenia č. 3.

**Návrh uznesenia č. 3:**

AS FHPV PU v Prešove na svojom riadnom zasadnutí 28. 08. 2019 schválil návrh rozpočtu fakulty pre rok 2019.

**POČET PRÍTOMNÝCH:** 11 **ZA:** 11 **PROTI:** 0 **ZDRŽALI SA:** 0

**K bodu 6 programu rokovania:**

Podľa Zákona 131/2002 Z. z. o vysokých školách a o zmene a doplnení neskorších predpisov, § 27, odsek 1, písmeno a akademický senát fakulty schvaľuje na návrh dekana vnútorné predpisy fakulty. Návrh Organizačného poriadku FHPV PU bol rozoslaný členom AS FHPV elektronickou poštou. Predseda AS FHPV PU prof. RNDr. Robert Ištok, PhD. dal slovo pani prof. MVDr. Janke Poráčovej, PhD., ktorá oboznámila prítomných s hlavnými zmenami tohto dokumentu v komparácii s doteraz platným Organizačným poriadkom FHPV PU, schváleným v roku 2010 a niekoľkokrát novelizovaným.

V rozprave vystúpil Dr. h. c. doc. PaedDr. Vladimír Šebeň, PhD., ktorý o. i. upozornil na problém, týkajúci sa formálneho postavenia vedúcich oddelení na Katedre fyziky, matematiky a techniky. Zároveň poukázal na potrebu zváženia stanovenia s tým súvisiaceho finančného príplatku vedúcich oddelenia. Okrem toho pripomenul prítomných s problémom Unipolabu. Do diskusie sa taktiež zapojil PaedDr. Jaroslav Šoltés, PhD. a Ing. Jozef Oboňa, PhD.

Predseda AS FHPV PU dal hlasovať o prijatí návrhu uznesenia č. 4.

**Návrh uznesenia č. 4:**

AS FHPV PU v Prešove na svojom riadnom zasadnutí 28. 08. 2019 s pripomienkami schválil Organizačný poriadok FHPV PU v Prešove.

**POČET PRÍTOMNÝCH:** 10 **ZA:** 10 **PROTI:** 0 **ZDRŽALI SA:** 0

**K bodu 7 programu rokovania:**

Podľa Zákona 131/2002 Z. z. o vysokých školách a o zmene a doplnení neskorších predpisov, § 27, odsek 1, písmeno c akademický senát fakulty schvaľuje návrh dekana na vymenovanie a odvolanie prodekanov. Predseda AS FHPV PU prof. RNDr. Robert Ištok, PhD. privítal kandidátov na prodekanov – prof. RNDr. Jarmilu Bernasovskú, PhD., (kandidátku na prodekanku pre vedu, výskum a akreditáciu), doc. RNDr. Petra Manka, PhD., (kandidáta na prodekana pre vonkajšie vzťahy, rozvoj a hodnotenie kvality) a RNDr. Štefana Koca, PhD., (kandidáta pre vzdelávanie) na FHPV PU na funkčné obdobie 2019 – 2023.

Predseda AS FHPV PU prof. RNDr. Robert Ištok, PhD. odovzdal slovo dekanke prof. MVDr. Janke Poráčovej, PhD., ktorá vyzvala kandidátov, aby stručne prezentovali vízie svojej činnosti vo funkčnom období rokov 2019 – 2023.

V ďalšom priebehu vystúpili všetci traja kandidáti na prodekanov fakulty.

V rozprave vystúpili Mgr. Peter Mocák (problémy, súvisiace s mobilitou študentov), Ing. Jozef Oboňa, PhD. (otázka finančných prostriedkov k operačným projektom) a Dr. h. c. doc. PaedDr. Vladimír Šebeň, PhD. (problémy, súvisiace so sebahodnotením a spätnou väzbou, s meraním kvality pracovísk a s kompetenciami vedúcich).

Členovia AS FHPV PU pristúpili k tajnému hlasovaniu k vymenovaniu kandidátov do funkcie prodekanov. Hlasovanie riadili skrutátori PaedDr. Jaroslav Šoltés, PhD. a Mgr. Vladislava Košová, ktorí prítomných oboznámili s výsledkami hlasovania.

Na záver rokovania k tomuto bodu boli s výsledkami hlasovania oboznámená dekanka fakulty prof. MVDr. Janka Poráčová, PhD. a všetci traja kandidáti.

Z tajného hlasovania vyplynulo schválenie uznesení č. 5, 6 a 7.

**Návrh na uznesenie č. 5:**

Akademický senát FHPV PU v Prešove na svojom riadnom zasadnutí konanom dňa 28. 8. 2019 schválil tajným hlasovaním návrh dekanky FHPV PU v Prešove na vymenovanie prof. RNDr. Jarmily Bernasovskej, PhD. do funkcie prodekanky pre vedu, výskum a akreditáciu.

**Výsledky hlasovania:**

PLATNÝCH HLASOV: 10

ZA:10

PROTI:0

ZDRŽALI SA:0

NEPLATNÉ HLASY:1

**Návrh na uznesenie č. 6 z dnešného zasadnutia:**

Akademický senát FHPV PU v Prešove na svojom riadnom zasadnutí konanom dňa 28. 8. 2019 schválil tajným hlasovaním návrh dekanky FHPV PU v Prešove na vymenovanie doc. RNDr. Petra Manka, PhD. do funkcie prodekana pre vonkajšie vzťahy, rozvoj a hodnotenie kvality.

**Výsledky hlasovania:**

PLATNÝCH HLASOV: 10

ZA:9

PROTI:0

ZDRŽALI SA:1

NEPLATNÉ HLASY:1

**Návrh na uznesenie č. 7 z dnešného zasadnutia:**

Akademický senát FHPV PU v Prešove na svojom riadnom zasadnutí konanom dňa 28. 8. 2019 schválil tajným hlasovaním návrh dekanky FHPV PU v Prešove na vymenovanie RNDr. Štefana Koca, PhD. do funkcie prodekana pre vzdelávanie.

**Výsledky hlasovania:**

PLATNÝCH HLASOV: 10

ZA: 8

PROTI:0

ZDRŽALI SA: 2

NEPLATNÉ HLASY:1

**K bodu 8 programu rokovania:**

V súlade s platným Rokovacím poriadkom FHPV, AS FHPV schválil na zasadnutí 7. 5. 2019 zloženie ekonomickej komisie AS FHPV a predsedov ostatných dvoch komisií. Predsedovia legislatívnej a sociálnej a študijnej komisií zaslali členom AS FHPV navrhovaný zoznam členov týchto komisií. Predseda AS FHPV PU prof. RNDr. Robert Ištok, PhD. ponechal slovo predsedom navrhovaných komisií okomentovať, respektíve doplniť návrhy ich členov.

Z rokovania vyplynulo nasledovné zloženie legislatívnej a sociálnej a študijnej komisie:

**Legislatívna komisia:**

**Predseda:** Ing. Jozef Oboňa, PhD.

**Členovia:**

Ing. Lenka Bobuľská, PhD.,

RNDr. Alexander Csanády, PhD.,

Mgr. Ján Brajerčík, PhD.,

PaedDr. Mária Zahatňanská, PhD.,

Bc. Martin Sakara.

**Sociálna a študijná komisia:**

**Predsedníčka:** doc. PhDr. Ivana Pirohová, PhD.

**Členovia:**

doc. RNDr. Iveta Boroňová, PhD.,

doc. PaedDr. Lenka Pasternáková, PhD. MBA.,

PaedDr. Jaroslav Šoltés, PhD.,

PhDr. Valentína Šuťaková, PhD.,

Mgr. Vladislava Košová,

Mgr. Peter Mocák,

Ivana Tkáčová.

Predseda AS FHPV PU dal hlasovať o prijatí návrhu uznesenia č. 8.

**Návrh uznesenia č. 8:**

AS FHPV PU v Prešove na svojom riadnom zasadnutí 28. 08. 2019 schválil zloženie komisií AS nasledovne:

**Legislatívna komisia:**

**Predseda:** Ing. Jozef Oboňa, PhD.

**Členovia:**

Ing. Lenka Bobuľská, PhD.,

RNDr. Alexander Csanády, PhD.,

Mgr. Ján Brajerčík, PhD.,

PaedDr. Mária Zahatňanská, PhD.,

Bc. Martin Sakara.

**Sociálna a študijná komisia:**

**Predsedníčka:** doc. PhDr. Ivana Pirohová, PhD.

**Členovia:**

doc. RNDr. Iveta Boroňová, PhD.,

doc. PaedDr. Lenka Pasternáková, PhD. MBA.,

PaedDr. Jaroslav Šoltés, PhD.,

PhDr. Valentína Šuťaková, PhD.,

Mgr. Vladislava Košová,

Mgr. Peter Mocák,

Ivana Tkáčová.

**POČET PRÍTOMNÝCH:** 10 **ZA:** 10 **PROTI:** 0 **ZDRŽALI SA:** 0

**K bodu 9 programu rokovania:**

Predseda AS FHPV PU prof. RNDr. Robert Ištok, PhD. skonštatoval, že na základe listu od doc. RNDr. Kvetoslavy Matlovičovej, PhD. ktorým sa vzdáva od 19. 8. 2019 funkcie člena AS FHPV PU je potrebné vyhlásiť doplňujúce voľby na jedného člena AS FHPV vo volebnom obvode č. 4 (Katedra geografie a aplikovanej geoinformatiky) podľa platných Zásad volieb do AS FHPV PU v kontexte zmien prijatých uznesením č. 27, schváleným na riadnom zasadnutí AS FHPV PU dňa 18. 09.2015:

„Senát na zabezpečenie prípravy a uskutočnenie doplňujúcich volieb zriaďuje najmenej trojčlennú Volebnú komisiu. Funkciu člena komisie je nezlučiteľná s funkciou rektora, prorektora, dekana, prodekana a tajomníka fakulty. Komisia si volí tajným hlasovaním z členov komisie predsedu“. „Členstvo v komisií zaniká, ak člen komisie prijme kandidatúru vo voľbách, vzdaním sa funkcie, odvolaním alebo zánikom členstva v akademickej obci fakulty. Ak klesne počet členov komisie pre riadne voľby pod päť v prípade riadnych volieb a pod tri v prípade doplňujúcich volieb, na uvoľnené miesto musí byť čo najskôr ustanovený iný člen akademickej obce fakulty“.

Predseda AS FHPV PU prof. RNDr. Robert Ištok, PhD. vyzval členov AS FHPV PU aby navrhli členov volebnej a mandátovej komisie.

Navrhnutí členovia volebnej a mandátovej komisie:

1. RNDr. Monika Ivanová, PhD.,

2. Mgr. Vladislava Košová,

3. doc. RNDr. Iveta Boroňová, PhD.

a náhradníčka Bc. Dagmar Kašprišinová.

Predseda AS FHPV PU dal hlasovať o prijatí návrhu uznesenia č. 9.

**Návrh uznesenia č. 9 z dnešného zasadnutia:**

AS FHPV PU v  Prešove na svojom riadnom zasadnutí 28. 08. 2019 vyhlasuje doplňujúce voľby do AS FHPV PU v zamestnaneckej časti vo volebnom obvode č. 4.(Katedra geografie a aplikovanej geoinformatiky) schválil trojčlennú volebnú komisiu a mandátovú komisiu s jedným náhradníkom v zložení:

1. RNDr. Monika Ivanová, PhD.,

2. Mgr. Vladislava Košová,

3. doc. RNDr. Iveta Boroňová, PhD.

a náhradníčka Bc. Dagmar Kašprišinová.

**POČET PRÍTOMNÝCH:** 10 **ZA:** 10 **PROTI:** 0 **ZDRŽALI SA:** 0

**K bodu 10 programu rokovania:**

Ing. Jozef Oboňa, PhD. odporúčal dekanovi FHPV predkladať na prerokovanie a schválenie Výročnú správu o činnosti FHPV PU v Prešove za predchádzajúci rok a rozpočet FHPV PU na aktuálny rok najneskôr začiatkom druhého štvrťroka aktuálneho roka. Ďalej navrhol zahrnúť do Zásad volieb do AS FHPV PU článok o moratóriu, ktoré začína platiť 48 hodín pred dňom volieb a platí aj v čase volieb. Počas moratória je zakázané zverejňovať akýmkoľvek spôsobom informácie o kandidátoch v ich prospech alebo v neprospech slovom, písmom, zvukom alebo obrazom v období bezprostredne pred voľbami. Počas volieb sa v budovách, kde sídli volebná komisia, a v ich bezprostrednom okolí zakazuje kampaň za voľbu alebo proti voľbe niektorého z kandidátov. Zároveň poukázal na potrebu sprehľadnenia zápisníc z rokovania AS FHPV PU na jeho webovej stránke.

**K bodu 11 programu rokovania:**

V závere predseda AS FHPV prof. RNDr. Robert Ištok, PhD. poďakoval za účasť všetkým prítomným členom AS FHPV PU a zároveň oboznámil členov s programom a s pravdepodobným termínom nasledovného zasadnutia AS FHPV PU.

V  Prešove, 31. augusta 2019

Zápisnicu spracovala Bc. Dagmar Kašprišinová, tajomníčka AS FHPV PU.

.........................................................

prof. RNDr. Robert Ištok, PhD.

predseda AS FHPV PU

..........................................................

Dr. h. c. doc. PaedDr. Vladimír Šebeň, PhD.

podpredseda AS FHPV PU

...........................................................

Mgr. Peter Mocák

podpredseda AS FHPV PU